ai4bharat/Pralekha huggingface dataset:
பிரதமர் அலுவலகம்
கொரோனா வைரசுக்கு எதிராகப் போராடுபவர்களுக்கு நன்றி தெரிவித்த மக்களுக்கு பிரதமர் நன்றி
'வெற்றி அணிவகுப்பின் தொடக்கம்': பிரதமர்
கொரோனா வைரசுக்கு எதிரான போரில் களத்தில் முன்னணியில் நிற்பவர்களுக்கு நன்றி தெரிவித்ததற்காக, மக்களுக்கு பிரதமர் திரு. நரேந்திர மோடி நன்றி கூறினார். "கொரோனா வைரசுக்கு எதிரான போரை வழிநடத்தும் ஒவ்வொருவருக்கும் நாடு நன்றி தெரிவித்தது. நாட்டு மக்களுக்கு நன்றிகள் பல," என தனது சுட்டுரைப் பதிவுகளில் பிரதமர் எழுதினார்.
இந்த நிகழ்வு, கொவிட்-19 சிக்கலுக்கு எதிரான நீண்ட போராட்டத்தில் தேசத்தின் வெற்றியை அடையாளப்படுத்தியிருப்பதாகப் பிரதமர் தெரிவித்தார். இதே உறுதி மற்றும் கட்டுப்பாட்டுடன் சமுக இடைவளிக் கோட்பாட்டுக்கு ஏற்ப மக்கள் தங்களை கட்டமைத்துக் கொள்ள வேண்டும் என அவர் கேட்டுக்கொண்டார்.
பிரதமர் அலுவலகம்
அமெரிக்க நாடாளுமன்றத்தின் கூட்டுக் கூட்டத்தில் உரையாற்றும் அழைப்பை பிரதமர் ஏற்றார்
அமெரிக்க நாடாளுமன்றத்தின் கூட்டு கூட்டத்தில் உரையாற்றும்படி பிரதிநிதிகள் அவைத் தலைவர் திரு கெவின் மெக்கார்த்தி விடுத்திருந்த அழைப்பை பிரதமர் திரு நரேந்திர மோடி ஏற்றுக் கொண்டுள்ளார். பகிரப்பட்ட ஜனநாயக மாண்புகள், வலுவான மக்கள் தொடர்பு மற்றும் உலகளாவிய அமைதி மற்றும் செழிப்பை நோக்கிய திடமான உறுதிப்பாடு ஆகியவற்றின் அடிப்படையில் இந்தியா மற்றும் அமெரிக்கா இடையே உருவாக்கப்பட்டுள்ள விரிவான உலகளாவிய கேந்திர கூட்டுமுயற்சி குறித்து பிரதமர் பெருமிதம் தெரிவித்தார்.
அமெரிக்க நாடாளுமன்ற பிரதிநிதிகள் அவைத் தலைவர் திரு கெவின் மெக்கார்த்தியின் ட்விட்டர் பதிவிற்கு பதிலளித்து பிரதமர் தெரிவித்ததாவது:
“அன்பான அழைப்பை விடுத்த கெவின் மெக்கார்த்தி, மிட்ச் மெக்கானல், சார்லஸ் ஷூமர் மற்றும் ஹக்கீம் ஜெஃப்ரிஸ் ஆகியோருக்கு நன்றி. உங்களது அழைப்பை ஏற்று நாடாளுமன்றத்தின் கூட்டுக் கூட்டத்தில் மீண்டும் ஒருமுறை உரையாற்றுவதை ஆவலுடன் எதிர்நோக்குகிறேன். பகிரப்பட்ட ஜனநாயக மாண்புகள், வலுவான மக்கள் தொடர்பு மற்றும் உலகளாவிய அமைதி மற்றும் செழிப்பை நோக்கிய திடமான உறுதிப்பாடு ஆகியவற்றின் அடிப்படையில் அமெரிக்காவுடன் கட்டமைக்கப்பட்டுள்ள நமது விரிவான உலகளாவிய கேந்திர கூட்டுமுயற்சியால் பெருமை கொள்கிறோம்.”
மனித வள மேம்பாட்டு அமைச்சகம்
வரும் காலங்களில் மாணவர்களை முழுமையாகத் தயார்படுத்த ஏதுவாக பிஎம் ஸ்ரீ பள்ளிகள்  அமைக்க மத்திய அரசு நடவடிக்கை - திரு. தர்மேந்திர பிரதான்
தேசிய கல்வி அமைச்சர்கள் மாநாட்டின் 2-வது நாள் கூட்டத்தில் மத்திய கல்வி அமைச்சர் திரு.தர்மேந்திர பிரதான் தொடக்க உரையாற்றினார். இந்த மாநாட்டில் குஜராத் முதல்வர் திரு.பூபேந்திரபாய் படேல், கோவா மாநில முதல்வர் திரு.ப்ரமோத் சவாந்த், மத்திய கல்வி மற்றும் திறன் மேம்பாட்டுத்துறை அமைச்சர்கள், மாநில கல்வி அமைச்சர்கள், புதிய தேசிய பாடத்திட்டத்தை உருவாக்குவதற்கான குழுவின் தலைவர் கஸ்தூரி ரங்கன் மற்றும் அரசு அதிகாரிகள் உள்ளிட்டோர் கலந்து கொண்டனர்.
நிகழ்ச்சியில் பேசிய மத்திய அமைச்சர் தர்மேந்திர பிரதான், அறிவு சார்ந்த சமுதாயத்தை உருவாக்குவதற்கு கல்விதான் அடித்தளம் என்றும், தேசிய கல்விக் கொள்கை 2020 அனைத்துத்துறை மேம்பாட்டையும், அனைவருக்கும் அடிப்படை கல்வி கிடைப்பதை உறுதி செய்யும் திட்டமாகும்.
நாம் தற்போது அமிர்த காலத்தில் இருக்கிறோம் என்று தெரிவித்த அமைச்சர் தர்மேந்திர பிரதான், உலக நலனுக்காக அர்ப்பணிப்பு உணர்வுடன் செயல்படும் அறிவுப் பொருளாதாரமாக இந்தியாவை நிலைநிறுத்துவதற்கு அடுத்து வரவுள்ள 25 ஆண்டுகள் மிகவும் முக்கியமானவை என்று குறிப்பிட்டார். வீடு, தேசம் மட்டுமின்றி உலகத்தின் மீதான பொறுப்புணர்வும் நமக்கு உள்ளது என்பதை நாம் உணர வேண்டும் என்று தர்மேந்திர பிரதான் தெரிவித்தார்.
21-ம் நூற்றாண்டின் சவால்களை எதிர்கொண்டு, வாய்ப்புகளை பயன்படுத்திக் கொள்ள தயாராகும் நாம், கல்வி, திறன் மற்றும் சுற்றுச்சூழலை வலுப்படுத்த தொழில்நுட்பங்களை பயன்படுத்திக் கொள்ள வேண்டும் எனவும் அமைச்சர் தர்மேந்திர பிரதான் வலியுறுத்தினார்.
தேசிய கல்விக் கொள்கை 2020, ஆரம்பப்பள்ளி முதல் மேல்நிலைப் பள்ளி வரையிலான கல்வி, ஆசிரியர் பயிற்சி, வயது வந்தோருக்கான கல்வி, பள்ளிக் கல்வியுடன் திறன் மேம்பாட்டை ஒருங்கிணைப்பது, மற்றும் தாய்மொழி வழிக் கல்விக்கு முன்னுரிமை அளித்தல் ஆகியவற்றை அமைச்சர் சுட்டிக்காட்டினார்.
எதிர்காலத்துக்கு மாணவர்களை முழுமையாக தயார்படுத்தும் விதமாக பிஎம் ஸ்ரீ பள்ளிகள்  அமைக்க அரசு நடவடிக்கை எடுத்து வருவதாகவும், இந்த அதிநவீன பள்ளிகள் தேசிய கல்விக் கொள்கை 2020 திட்டத்தின் ஆய்வகமாக இருக்கும் என்றும் அமைச்சர் தர்மேந்திர பிரதான் கூறினார். பிஎம் ஸ்ரீ பள்ளிகளை அமைப்பதற்கான மாதிரியை உருவாக்க அனைத்து மாநிலங்கள் மற்றும் யூனியன் பிரதேசங்கள் மற்றும் கல்வி அமைப்புகள் ஆலோசனைகளை வழங்கும்படியும் அமைச்சர் தர்மேந்திர பிரதான் கோரிக்கை விடுத்தார்.
தேர்தல் ஆணையம்
ஐஐஐடிஇஎம் வளாகத்தை பார்வையிட்ட வெளிநாட்டு பிரதிநிதிகள்
இந்திய சர்வதேச ஜனநாயகம் மற்றும் தேர்தல் மேலாண்மை நிறுவனம்  , தனது தில்லி துவாரகாவில் உருவாகி வரும் நவீன வளாகத்தை வெளிநாட்டு தேர்தல் மேலாண்மை அமைப்புகள் ,சர்வதேச நிறுவனங்களின் பிரதிநிதிகள் பார்வையிட ஏற்பாடு செய்திருந்தது. ஆஸ்திரேலியா, பூட்டான், கினியா, மால்டோவா,ஜாம்பியா ஆகிய நாடுகளின் பிரதிநிதிகள், சர்வதேச IDEA , IFES அமைப்புகளின் பிரதிநிதிகள் வளாகத்துக்கு பயணம் செய்து , IIIDEM அளித்து வரும் பல்வேறு வசதிகளைப் பார்வையிட்டு தெரிந்து கொண்டனர்.
புதிய IIIDEM வளாகத்தில் பிரதிநிதிகள்
தேர்தல் துணை ஆணையர் திரு. சுதீப் ஜெயின், IIIDEM வளாகத்தின் பல பகுதிகளை பிரதிநிதிகளுக்கு சுற்றிக் காண்பித்தார். அங்குள்ள வசதிகள் மற்றும் சிறப்புகள் பற்றி விளக்கிய திரு.ஜெயின், வளாகத்தில் நிறுவன தொகுப்பு பிரிவு , ஒரே நேரத்தில் 12 தொகுதிகளாக ஆயிரம் பேருக்கு பயிற்சி அளிக்கும் விசாலமான பகுதி என்று கூறினார். 450 பேர் அமரக்கூடிய மண்டபம், 100 அறைகளைக் கொண்ட விடுதி பிரிவு ஆகியவற்றை வளாகம் கொண்டுள்ளது என்று திரு. ஜெயின் தெரிவித்தார். IIIDEM வளாகத்தின் தொலைநோக்கு , மேற்கொள்ளப்படும் நடவடிக்கைகள் ஆகியவற்றை திரு.ஜெயின் பிரதிநிதிகளிடம் பகிர்ந்து கொண்டார். புதிய வளாகத்தில் நடக்கும் திறன் மேம்பாட்டு திட்டங்கள், உலக அளவில் தேர்தல்களை திறம்பட எவ்வாறு நடத்தி முடிப்பது என்பதை விளக்கும் நடவடிக்கைள் ஆகியவற்றில் பங்கேற்க வருமாறு அவர்களுக்கு திரு.ஜெயின் அழைப்பு விடுத்தார். வளாகத்தில் சுற்றுச்சூழலை மேம்படுத்தவும், பசுமை சூழலை பராமரிக்கவும் பிரதிநிதிகள் மரக்கன்றுகளை நட்டதுடன் பயணம் நிறைவடைந்தது.
இளைஞர் நலன் மற்றும் விளையாட்டு அமைச்சகம்
முதல் முறையாக நடத்தப்பட்ட ஃபிட் இந்தியா வினாடி வினா போட்டியின் முதல்கட்ட முடிவுகள் வெளியீடு: உத்தரப் பிரதேச மாணவர்கள் முதல் இடம்
முதல் முறையாக நடத்தப்பட்ட ஃபிட் இந்தியா வினாடி வினா போட்டியில் முதல் கட்ட முடிவுகள் இன்று வெளியிடப்பட்டன. இந்தப் போட்டியை மத்திய இளைஞர் விவகாரம் மற்றும் விளையாட்டுத்துறை நடத்தியது. முதல் கட்ட முடிவில் உத்தரப் பிரதேசத்தை சேர்ந்த 2 மாணவர்கள் முதல் இரண்டு இடங்களை பிடித்தனர்.
கிரேட்டர் நொய்டாவில் உள்ள தில்லி பப்ளிக் பள்ளியில் படிக்கும் திவ்யான்சு சமோலி முதல் இடத்தையும், வாரணாசி லகர்தாராவில் உள்ள சன்பீம் பள்ளி ஷஷ்வத் மிஸ்ரா அடுத்த இடத்தையும் பிடித்தனர்.
மாணவிகளில், பெங்களூர் பால்ட்வின் பெண்கள் மேல் நிலைப்பள்ளி மாணவி அர்கமிதா முதல் இடத்தைப் பிடித்தார்.
ஃபிட் இந்தியா வினாடி வினா போட்டியின் முதல்கட்டச் சுற்றில் நாடு முழுவதும் இருந்து 659 மாவட்டங்களைச் சேர்ந்த 13,502 பள்ளிகள் பங்கேற்றன. இவற்றில் இருந்து மாநில அளவிலான சுற்றுக்கு 36 மாநிலங்கள் மற்றும் யூனியன் பிரதேசங்களில் இருந்து 361 பள்ளிகள் தேர்வு செய்யப்பட்டன. இந்த வினாடி வினாப் போட்டியின் ரூ.3.25 கோடி பரிசுத் தொகை வெற்றி பெற்ற பள்ளிகளுக்கும் மாணவர்களுக்கும் பல கட்டங்களில் வழங்கப்படும்.
முதல் சுற்று போட்டியை தேசிய டெஸ்டிங் ஏஜன்சி நடத்தியது. இந்த அமைப்புதான் ஐஐடி மற்றும் ஜேஇஇ நுழைவுத் தேர்வுகளை நடத்துகிறது. முதல் சுற்றுப் போட்டியில் வெற்றி பெற்றவர்கள், மாநில அளவிலான சுற்றுக்கு, அந்தந்த மாநிலங்கள் சார்பில் செல்வர்.
ஒவ்வொரு மாநிலத்தில் இருந்து வெற்றி பெற்ற 36 பள்ளி அணிகள், தேசிய அளவிலான சுற்றுக்குச் செல்லும். இந்நிகழ்ச்சி ஸ்டார் ஸ்போர்ட்ஸ் மற்றும் சமூக இணையதள சானல்களில் ஒளிபரப்பப்படும்.
ஒவ்வொரு மட்டத்திலும் வினாடி வினாப் போட்டியில் வெற்றி பெறுபவர்கள், ரொக்க பரிசை வெல்வர். இவர்கள் இந்தியாவின் முதல் ஃபிட் இந்தியா மாநில / தேசிய அளவிலான வினாடி வினா சாம்பியன்களாக கவுரவிக்கப்படுவர்.
இந்தியாவின் வளமான விளையாட்டு வரலாறு பற்றியும், இந்தியாவின் பல நூற்றாண்டுகள் பழமையான உள்நாட்டு விளையாட்டு மற்றும் பிராந்திய அளவிலான விளையாட்டு வீரர்கள் பற்றியும் மாணவர்கள் இடையே விழிப்புணர்வை ஏற்படுத்துவதுதான் இந்த வினாடி வினா போட்டியின் நோக்கம்.
ஆயுஷ்
ஆயுர்வேத மருந்துகளின் ஏற்றுமதி வளர்ச்சி
ஆயுர்வேத மருந்துகளின் ஏற்றுமதியை ஊக்குவிக்க ஆயுஷ் அமைச்சகம் பல்வேறு நடவடிக்கைகளை மேற்கொண்டு வருகிறது.
· பாரம்பரிய மருத்துவம் மற்றும் ஹோமியோபதி துறையில் ஒத்துழைப்புக்காக 25 நாடுகளுடன் புரிந்துணர்வு ஒப்பந்தத்தில் அமைச்சகம் கையெழுத்திட்டுள்ளது.
· ஒருங்கிணைந்த ஆராய்ச்சி மற்றும் கல்விக்காக சர்வதேச அளவில் 32 புரிந்துணர்வு ஒப்பந்தங்கள் கையெழுத்தாகியுள்ளது.
· வெளிநாடுகளில் ஆயுஷ் கல்வி இருக்கைக்காக 14 புரிந்துணர்வு ஒப்பந்தங்கள் கையெழுத்திடப்பட்டுள்ளது.
· 34 வெளிநாடுகளில் 38 ஆயுஷ் தகவல் மையங்களை அமைப்பதற்காக ஆயுஷ் அமைச்சகம் உதவி செய்துள்ளது.
· ஆயுஷ் கல்வி உதவித்திட்டத்தின் கீழ் வெளிநாட்டு மாணவர்களுக்கு ஆயுஷ் அமைச்சகம் உதவித்தொகை வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1808152
உள்துறை அமைச்சகம்
கும்பல் வன்முறையை கட்டுப்படுத்த மத்திய உள்துறை செயலர் தலைமையில் உயர்நிலைக் குழுவை அமைத்தது அரசு
நாட்டின் சில பகுதிகளில் கும்பலாக சேர்ந்து நடத்தப்படும் வன்முறை சம்பவங்கள் குறித்து அரசு கவலை கொண்டுள்ளது. இதுபோன்ற சம்பவங்களை ஏற்கெனவே கண்டித்துள்ள அரசு, சட்டத்தின் ஆட்சியை நிலைநிறுத்தவும் இத்தகைய சம்பவங்களை ஒடுக்க கடும் நடவடிக்கைகளை மேற்கொள்ளவும் உறுதிபூண்டுள்ளதாக தனது நிலைப்பாட்டை நாடாளுமன்றத்தில் தெளிவாக்கியுள்ளது.
அரசியல் சட்டத்தின்படி காவல்துறை மற்றும் சட்டம் ஒழுங்கு ஆகியவை மாநிலங்கள் சம்பந்தப்பட்டவையாகும். குற்றச்செயல்களை கட்டுப்படுத்துவது, சட்டம் ஒழுங்கை பராமரிப்பது மற்றும் குடிமக்களின் வாழ்க்கை மற்றும் சொத்துக்களைப் பராமரிப்பது ஆகியவை மாநில அரசுகளின் பொறுப்பாகும். தங்களது எல்லைக்குட்பட்ட பகுதிகளில் குற்றச்செயல்களை ஒடுக்குவதற்கான சட்டங்களை இயற்றுவது மற்றும் சட்டங்களை அமலாகுவதற்கான அதிகாரம் மாநில அரசுகளுக்கு அளிக்கப்பட்டுள்ளது.
அதன்படி மத்திய உள்துறை அமைச்சகம் மாநிலங்கள்/யூனியன் பிரதேசங்கள் பொது ஒழுங்கை பராமரிக்கவும், தங்கள் எல்லைக்குட்பட்ட பகுதிகளில் குற்றங்களை தடுக்கவும் தேவையான ஆலோசனைகளை அவ்வப்போது அளித்து வருகிறது. குழந்தைகள் கடத்தலில் கும்பலாக ஈடுபடும் விவகாரம் தொடர்பான ஆலோசனை 04.07.2018 அன்று வெளியிடப்பட்டுள்ளது. பசு பாதுகாப்பு பெயரில் சிலர் செய்யும் இடையூறுகள் குறித்த ஆலோசனை 09.08.2016 அன்று ஏற்கெனவே வெளியிடப்பட்டுள்ளது.
கும்பலாக வன்முறையில் ஈடுபடுவது குறித்த பிரச்சனையில் சமீபத்தில் உச்சநீதிமன்றம் வெளியிட்ட வழிகாட்டுதலை மதிக்கும் அரசு, மாநில அரசுகள் கும்பலாக சேர்ந்து நடத்தப்படும் வன்முறைகளையும் குழந்தைகள் கடத்தலையும் தடுக்கவும் சட்டத்தின் கீழ் கடுமையான நடவடிக்கைகளை எடுக்கவும் ஆலோசனைகளை வழங்கியுள்ளது. 2018 ஜூலை 17ம் தேதி உச்சநீதிமன்றம் வெளியிட்ட வழிகாட்டுதல்களை நடைமுறைப்படுத்துமாறு மாநில அரசுகளுக்கு அறிவுரைகள் வழங்கப்பட்டுள்ளன.
இந்த பிரச்சனை தொடர்பாக விவாதம் நடத்தி உரிய பரிந்துரைகளை அளிக்க மத்திய உள்துறை செயலர் தலைமையில் உயர்நிலை குழு ஒன்றை அரசு அமைத்துள்ளது. இந்தக் குழுவின் உறுப்பினர்களாக நீதித்துறை செயலர், சட்டவிவகாரங்கள் துறை செயலர், சட்டமன்றத் துறை செயலர் மற்றும் சமூக நீதி மற்றும் அதிகாரமளித்தல் துறை செயலர் ஆகியோர் இருப்பார்கள். இந்தக் குழு நான்கு வார காலத்திற்குள் தனது பரிந்துரைகளை அரசிடம் அளிக்கும்.
இந்த உயர்நிலைக் குழுவின் பரிந்துரைகளை பரிசீலிக்க மத்திய உள்துறை அமைச்சர் தலைமையில் அமைச்சர்கள் குழு ஒன்றையும் அமைக்க அரசு முடிவு செய்துள்ளது. வெளியுறவுத் துறை, சாலை போக்குவரத்து மற்றும் நெடுஞ்சாலை, கப்பல், நீர் ஆதாரங்கள், நதிகள் மேம்பாடு மற்றும் கங்கை புனரமைப்புத் துறை, சட்டம் மற்றும் நீதித் துறை மற்றும் சமூக நீதி மற்றும் அதிகாரமளித்தல் துறை அமைச்சர்கள் இந்த அமைச்சர்கள் குழுவில் இருப்பார்கள். இந்த அமைச்சர்கள் குழு தனது பரிந்துரைகளை பிரதமரிடம் அளிக்கும்.
சிறப்பு சேவைகள் மற்றும் கட்டுரைகள்
விமானப் போக்குவரத்து திறனை அதிகப்படுத்த சென்னை விமான நிலையத்தில் நேராக்கப்பட்ட ப்ராவோ ஓடுபாதை இன்று பயன்பாட்டுக்கு வந்தது
விமானப் போக்குவரத்து திறனை அதிகப்படுத்த சென்னை விமான நிலையத்தில் நேராக்கப்பட்ட ப்ராவோ ஓடுபாதை இன்று  பயன்பாட்டுக்கு வந்தது
இதன் மூலம் விமானங்களின் பாதுகாப்பான, விரைவான இயக்கம் உறுதி செய்யப்படும். மேலும், தற்போதுள்ள முதன்மை ஓடுபாதையின் கையாளும் திறனும் குறிப்பிடத்தக்க அளவு அதிகரிக்கும்.
சென்னை விமான நிலையத்தில் 90 சதவீத உள்நாட்டு, சர்வதேச சரக்கு விமான போக்குவரத்து நடைபெற்று வரும் முதன்மை ஓடுபாதைக்கு இணையானதாக ப்ராவோ ஓடுபாதை உள்ளது. ஏற்கனவே இந்த ஓடுபாதை வளைவாக இருந்ததால் முதன்மை ஓடுபாதைக்கு விமானங்கள் வருவதற்கு கூடுதல் நேரம் பிடித்ததோடு எரிபொருளும் அதிகமாக செலவானது. தற்போது ப்ராவோ ஓடுபாதை நேராக்கப்பட்டிருப்பதால் விமானங்களின் இயக்கங்கள் துரிதமாவது உறுதி செய்யப்பட்டு, அதிக போக்குவரத்துள்ள நேரங்களில் காலதாமதம் தவிர்க்கப்படும்.
ப்ராவோ ஓடுபாதை செயல்பாட்டுக்கு வந்துள்ள நிலையில், வெளிச்செல்லும் விரைவு ஓடுபாதையின் 1 மற்றும் 2-க்கான பணிகள் முடியும் தருவாயில் உள்ளன. இது நிறைவடைந்த பின், மணிக்கு 36 விமான இயக்கங்கள் என்பது மணிக்கு 45-50 இயக்கங்களாக அதிகரிக்கும் என்று எதிர்பார்க்கப்படுகிறது.
சென்னை விமான நிலையத்தின் கார்ப்பரேட் தொடர்பு / மக்கள் தொடர்பு மேலாளர் திரு எல் விஷ்ணுதாஸ் வெளியிட்ட செய்திக் குறிப்பில் இதனைத் தெரிவித்துள்ளார்.
தொலைதொடர்பு மற்றும் தகவல் தொழில்நுட்ப அமைச்சகம்
கிறிஸ்துமஸ்/புத்தாண்டு வாழ்த்துத் தபால்களை அனுப்ப தில்லி தபால் வட்டாரம் சிறப்பு ஏற்பாடு
கிறிஸ்துமஸ் மற்றும் புத்தாண்டு வாழ்த்துத் தபால்களை அனுப்ப, தில்லி தபால் வட்டாரம், 34 தபால் அலுவலகங்கள் மற்றும் ரயில் நிலையங்களில் உள்ள 2 ஆர்எம்எஸ் தபால் அலுவலகங்களில் சிறப்பு ஏற்பாடுகளைச் செய்துள்ளது.
தில்லி அசோக் விகார், சாணக்யா புரி, கரோல் பாக் உள்ளிட்ட 36 தபால் நிலையங்களில் இருந்து டிசம்பர் 16ஆம் தேதி முதல் டிசம்பர் 31ஆம் தேதி வரை கிறிஸ்துமஸ்/புத்தாண்டு வாழ்த்துத் தபால்களை பெற்று உடனுக்குடன் அனுப்ப சிறப்பு ஏற்பாடுகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681469
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810327
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 4,358 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 57,410 பேர் கொவிட் தொற்றால் பாதிக்கப்பட்டுள்ளனர். இது 0.13 சதவீதமாகும்.
தொற்றிலிருந்து மீண்டவர்களின் விகிதம் 98.69 சதவீதம்.
கடந்த 24 மணி நேரத்தில் 12,932 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,35,977 பேர்.
கடந்த 24 மணி நேரத்தில் 9,355 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 4.08% வாராந்திர பாதிப்பு விகிதம் 5.36% இதுவரை மொத்தம் 92.60 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,29,175 சோதனைகள் நடத்தப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 143.83 கோடியைக் கடந்தது
நாட்டில் கடந்த 24 மணி நேரத்தில் 63,91,282 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 143.83 கோடியைக்  கடந்தது. 1,53,47,226 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,486 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,58,778. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 63 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 13,154 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 82,402 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.24 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,99,252 கொவிட் பரிசோதனைகள் செய்யப்பட்டன. இதுவரை சுமார் 67.64 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 46 நாட்களில் 1 சதவீதத்திற்கும் குறைவாக நீடித்து, தற்போது 0.76 சதவீதமாக உள்ளது. தினசரித் தொற்று விகிதம் 1.10 சதவீதமாக பதிவாகியுள்ளது. இந்த எண்ணிக்கை தொடர்ந்து 87 நாட்களாக 2 சதவீதத்திற்குக் கீழே 122 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786217
PIB Headquarters
அத்திவரதர் விழாவையொட்டி இந்தியன் ஓவர்சீஸ் வங்கியின் நடமாடும் வங்கி சேவை
இந்தியன் ஓவர்சீஸ் வங்கி, காஞ்சிபுரம் தேவராஜ சுவாமி பெருமாள் கோவிலில், “நடமாடும் வங்கி”  சேவையை வழங்கி வருகிறது. பக்தர்கள் பணம் எடுக்க அல்லது பிறவகையான பரிவர்த்தனைகளை மேற்கொள்ள ஏதுவாக, இந்த நடமாடும் வங்கி வாகனங்கள் கோவிலின் கிழக்கு மற்றும் மேற்கு கோபுர நுழைவாயில்கள் முன்பாக நிறுத்தப்பட்டுள்ளன.
அத்திவரதரை தரிசனம் செய்ய காஞ்சிபுரத்தில் உள்ள தேவராஜ சுவாமி பெருமாள் கோவிலுக்கு வரும் பக்தர்களின் வசதிக்காக இந்தியன் ஓவர்சீஸ் வங்கி இந்த நடமாடும் வங்கி சேவையை மேற்கொண்டு வருகிறது. வாடிக்கையாளர்களுக்கு உதவுவதற்காக, இந்த வாகனங்களில் வங்கி ஊழியர் ஒருவரும் பணியில் இருப்பார். இவர், புதிய கணக்கு தொடங்குதல், சமூகப் பாதுகாப்பு திட்டங்களில் வாடிக்கையாளர்களை சேர்த்தல், பாஸ்புக் அச்சிடுதல் மற்றும் இதர நிதிச்சேவைகளை மேற்கொள்ளவும் உதவுவார்.
03 ஆகஸ்ட் 2019 அன்று தொடங்கப்பட்ட இந்த நடமாடும் வங்கி சேவை, பொதுமக்களிடையே பலத்த வரவேற்பைப் பெற்றுள்ளது. இந்த சேவை, 17 ஆகஸ்ட் 2019 வரை தொடரும் என்று இந்தியன் ஓவர்சீஸ் வங்கி வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
மத்தியப் பிரதேச மாநிலத்தில் கோவிட்-19 நோய்த் தாக்குதல் சூழ்நிலையைக் கையாள மேற்கொள்ளப்பட்டுள்ள நடவடிக்கைகள் குறித்து அந்த மாநிலத்தின் சுகாதாரத் துறை அமைச்சர் திரு. நரோத்தம் மிஸ்ராவுடன், சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று ஆய்வு நடத்தினார். சுகாதாரம் மற்றும் குடும்ப நலத் துறை இணை அமைச்சர் திரு அஸ்வினி குமார் சௌபே, மத்திய, மாநில அரசுகளின் மூத்த அதிகாரிகளும் இந்தக் கூட்டத்தில் பங்கேற்றனர். தொடர்புகள் தடமறிதல், கண்காணிப்பு, வீடு வீடாகச் சென்று நோய்த் தாக்குதலைக் கண்டறியும் முயற்சிகளை பலப்படுத்துவது, கோவிட் அல்லாத நோய்களுக்கு சிகிச்சை பெறுவது தொடர்பாக மக்கள் மத்தியில் விழிப்புணர்வு ஏற்படுத்துதல் உள்ளிட்ட விஷயங்கள் குறித்து இந்தக் கூட்டத்தில் விரிவாக விவாதிக்கப்பட்டது.
ஏப்ரல் 17 ஆம் தேதியில் இருந்து மருத்துவமனைகளில் சிகிச்சை நிலவரங்களை ஆய்வு செய்து, குணமடைந்தவர்கள் மற்றும் மரணம் அடைந்தவர்களின் எண்ணிக்கை மற்றும் சதவீதம் குறித்து ஆய்வு செய்யப்பட்டது. 2020 ஏப்ரல் 17 ஆம் தேதிக்கு முன்பிருந்ததைவிட  இப்போது நிலைமை 90:10 என மேம்பட்டிருப்பதாக அப்போது தெரிவிக்கப்பட்டது.
இதுவரையில், நோய்த் தாக்குதலுக்கு ஆளானவர்களில் 11,706 பேர் குணமடைந்துள்ளனர். இதையடுத்து குணமடைந்தவர்கள் எண்ணிக்கை 27.52 சதவீதமாக உயர்ந்துள்ளது. இதுவரையில் 42,533 பேருக்கு நோய்த் தொற்று உறுதி செய்யப்பட்டுள்ளது. நேற்றில் இருந்து 2,553 பேருக்கு புதிதாக நோய்த் தொற்று கண்டறிந்து உறுதி செய்யப்பட்டுள்ளது.
புதிதாக வரக் கூடிய நோயாளிகள் எண்ணிக்கையை குறைவான நிலையில் பராமரிப்பதற்கு, நோய்க் கட்டுப்பாட்டு நடவடிக்கைகளைத் தீவிரமாக அமல்படுத்த வேண்டும் என்று மாநிலங்கள் / யூனியன் பிரதேசங்களுக்கு வலியுறுத்தப் பட்டுள்ளது. சிகிச்சையில் இருப்பவர்களை சிறப்பாக கவனித்துக் கொள்ளும் அதே சமயத்தில், நோய்த் தொற்று பரவாமல் தடுத்தல் மற்றும் கட்டுப்படுத்துவதிலும் கவனம் செலுத்த வேண்டும்.
முடக்கநிலை விதிகள் தளர்த்தப்படும்போது, தனி நபர் இடைவெளியைப் பராமரித்தல், கைகளை அடிக்கடி கழுவுதல், சுற்றுப்புற சுகாதாரத்தை மேம்படுத்துதல் போன்ற வழிகாட்டுதல்கள் மற்றும் நடைமுறைகளைப் பின்பற்ற வேண்டியது முக்கியம். பொது இடங்களுக்குச் செல்லும் போது, எப்போதும் முகக் கவச உறைகளை அணிய வேண்டும். கட்டுப்படுத்தப்பட்ட எல்லைக்கு வெளியில் சென்றாலும், நோய்த் தடுப்பு நடவடிக்கைகளாக அரசால் வெளியிடப்பட்ட அனைத்து வழிகாட்டுதல்களையும் பின்பற்ற வேண்டும். அத்தியாவசியப் பொருள்கள் வாங்கும் போது அல்லது பொது இடங்களில் சந்திக்கும் போது கூட்டமாக சேருவதைத் தவிர்க்க வேண்டும் என்று கேட்டுக் கொள்ளப்பட்டுள்ளது.
(
பாதுகாப்பு அமைச்சகம்
இந்திய விமானப் படையின் சீட்டா ஹெலிகாப்டர் அவசரமாகத் தரையிறக்கம்
கோவிட்-19க்கு எதிரான நடவடிக்கைகளில் லே பகுதியில் இருந்து மருத்துவப் பரிசோதனைக்கான மாதிரிகளை எடுத்துக்கொண்டு இந்திய விமானப்படையின் சீட்டா ஹெலிகாப்டர் ஒன்று ஹின்டோனில் இருந்து சண்டீகருக்குப் புறப்பட்டுச் சென்றது. ஹின்டோனில் இருந்து புறப்பட்ட சிறிது நேரத்தில் தொழில்நுட்பக் கோளாறு ஏற்பட்ட காரணத்தால் வெளிவட்டச்சாலை நெடுஞ்சாலையில் அந்த ஹெலிகாப்டர் அவசரமாகத் தரையிறக்கப்பட்டது. விமானிகள் சரியான முடிவை, சரியான நேரத்தில் எடுத்துள்ளனர். பொருள் சேதம் எதுவும் ஏற்படவில்லை. ஹின்டோனில் இருந்து ஹெலிகாப்டரை மீட்பதற்கான பணிகள் உடனே தொடங்கப்பட்டன. பழுது நீக்கம் செய்து, முறையாக, பாதுகாப்பாக ஹின்டோனில் இருந்து ஹெலிகாப்டர் மீட்கப்பட்டது.
(Visitor Counter : 149
பாதுகாப்பு அமைச்சகம்
இங்கிலாந்தில் உள்ள வாடிங்டனில் கோப்ரா வாரியர் பயிற்சியில் இந்திய விமானப்படை பங்கேற்கவுள்ளது
பிரிட்டனில் உள்ள ராயல் விமானப்படையின் வாடிங்டன் விமானப்படை தளத்தில் கோப்ரா வாரியர் பயிற்சியில் பங்கேற்பதற்காக 145 விமானப்படை வீரர்கள் அடங்கிய இந்திய விமானப்படையினர் இன்று ஜாம்நகர் விமானப்படை நிலையத்திலிருந்து புறப்பட்டனர். 2023 மார்ச் 06 முதல் 2023 மார்ச் 24 வரை இப்பயிற்சி திட்டமிடப்பட்டுள்ளது.
கோப்ரா வாரியர் பயிற்சி என்பது பலதரப்பு விமானப் படைப் பயிற்சியாகும். இதில் ராயல் ஏர் ஃபோர்ஸ் மற்றும் இந்திய விமானப் படையுடன், ஃபின்லாந்து, ஸ்வீடன், தென்னாப்பிரிக்கா, அமெரிக்கா, சிங்கப்பூர் ஆகிய நாடுகளின் விமானப்படைகளும் பங்கேற்கும்.
இந்த ஆண்டு பயிற்சியில் ஐந்து மிராஜ் 2000 போர் விமானங்கள், இரண்டு சி-17 குளோப்மாஸ்டர் III மற்றும் ஒரு ஐஎல் -78 நடுவானில் எரிபொருள் நிரப்பும் விமானங்களுடன் இந்திய விமானப் படை பங்கேற்கிறது. பல்வேறு போர் விமான செயல்பாடுகளில் பங்கேற்பதும், பல்வேறு விமானப்படைகளின் சிறந்த நடைமுறைகளிலிருந்து கற்றுக்கொள்வதும் இந்தப் பயிற்சியின் நோக்கமாகும்.
எரிசக்தி அமைச்சகம்
சாம்பலை நாடு முழுவதும் எடுத்து செல்லும் பணியை என்டிபிசி நிறுவனம் தொடங்கியுள்ளது
நாட்டில் மிகப்பெரிய மின் உற்பத்தி நிறுவனமும், மத்திய எரிசக்தி அமைச்சகத்தின் கீழ் இயங்கும் பொதுத்துறை நிறுவனமுமான என்டிபிசி லிமிடெட், நாடு முழுவதுமுள்ள சிமெண்ட் தயாரிப்பாளர்களுடன் இணைந்து சாம்ப்லை நாட்டின் பல்வேறு பகுதிகளுக்கு எடுத்து செல்லும் பணியை தொடங்கியுள்ளது.
மின் உற்பத்தி ஆலைகளில் இருந்து சாம்பலை நூறு சதவிகிதம் பயன்படுத்துவதற்கான என்டிபிசியின் உறுதிப்பாட்டுக்கு ஏற்ப இந்த நடவடிக்கை மேற்கொள்ளப்பட்டுள்ளது.
இந்திய ரயில்வேயின் பரந்து விரிந்த வலைப்பின்னலை பயன்படுத்தி சுற்றுச்சூழலுக்கு உகந்த வகையிலும், குறைந்த செலவிலும் சாம்பலை நாடு முழுவதும் என்டிபிசி எடுத்து செல்கிறது.
2019- 20-ஆம் நிதியாண்டில் பல்வேறு உற்பத்தி நோக்கங்களுக்காக 44.33 மில்லியன் டன் சாம்பல் பயன்படுத்தப்பட்டது. சாம்பலின் மொத்த உற்பத்தியில் இது 73 சதவீதமாகும்.
என்டிபிசி குழுமத்திற்கு 70 மின் நிலையங்கள் உள்ளன. இவற்றுள் 24 நிலக்கரி; 7 வாயு, திரவ எரிபொருள் தொகுப்பு; ஒரு நீர்மின் நிலையம்; பதிமூன்று புதுப்பிக்கக்கூடிய நிலையங்கள்; 25 துணை மின் நிலையங்கள் மற்றும் கூட்டு முயற்சி மின்நிலையங்கள் ஆகும்.
மொத்தத் திறன் 22.9 ஜிகா வாட் ஆகும். தற்போது 20 ஜிகா வாட் திறன்கொண்ட நிலையங்கள் கட்டப்பட்டு வருகின்றன. இவற்றுள் ஐந்து ஜிகா வாட் புதுப்பிக்கக்கூடிய எரிசக்தித் திட்டங்கள் மூலமாக கிடைக்கப்பெறும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664263
எரிசக்தி அமைச்சகம்
தேசிய அனல் மின்சாரக் கழகம் சார்பில், கார்பன் பயன்பாடு மற்றும் சேமிப்பு குறித்த ஜி20 சர்வதேசக் கருத்தரங்கம்
தேசிய அனல் மின்சாரக் கழகம் சார்பில், கார்பன் பயன்பாடு மற்றும் சேமிப்பு குறித்த ஜி20 சர்வதேசக் கருத்தரங்கத்திற்கு ஏற்பாடு செய்யப்பட்டுள்ளது.
ஜி 20 நாடுகளின் தலைமைத்துவத்தை 2022 டிசம்பர் 1ம் தேதி இந்தியா ஏற்றுள்ளது. இந்த தலைமைப் பொறுப்பை இந்தியா ஓராண்டு காலம் வகிக்க உள்ளது. இதையொட்டி, மின்சாரப் பகிர்மானம் சார்ந்த பணிக்குழுக் கூட்டம் 2023ம் ஆண்டு பிப்ரவரி 5ம் தேதி முதல் 7ம் தேதி வரை நடத்தப்பட உள்ளது.
இதன் ஒருபகுதியாக, மத்திய அரசின் மின்துறை சார்பில், இந்தியாவின் மிகப்பெரிய ஒருங்கிணைந்த மின்சாரக் கழகமான, என்டிபிசி கருத்தரங்கை நடத்துகிறது. பெங்களூருவின் டெஜ் வெஸ்டென்டில் 5ம் தேதி கார்பன் பயன்பாடு மற்றும் சேமிப்பு குறித்த இந்த சர்வதேசக் கருத்தரங்கம் நடத்தப்பட உள்ளது. இதில், பல்வேறு நாடுகளைச் சேர்ந்த தொழிற் பிரதிநிதிகள், கொள்கை வடிவமைப்பாளர்கள், அறிவியல் விஞ்ஞானிகள் மற்றும் கல்வி நிறுவனப் பிரதிநிதிகள் கலந்துகொள்கின்றனர்.
தூய்மை ஆற்றல் பகிர்வு என்ற இலக்கை அடைவதில், கார்பன் பயன்பாடு மற்றும் சேமிப்பின் முக்கியத்துவம் குறித்த அம்சங்களை இந்தக் கருத்தரங்கம் முன்னிறுத்தும் எனத் தெரிவிக்கப்பட்டுள்ளது.
------
(Visitor Counter : 132